Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 1999.06.01). Magyarországon lásd a 39/2004.(IV.7.)GKM rendelettel módosított 8/2003.(II.19.)GKM rendeletet.
Paragraph Index: 1466

b) szivárgás vagy szétrepedés bekövetkeztéig; amennyiben a tartály feneke homorú, annak kell először engednie (kidomborodnia), és a tartály csak akkor szivároghat vagy repedhet szét, ha a nyomás eléri vagy meghaladja a próbanyomás 1,2-szeresét. 6.2.4.3 Tömörségi (szivárgásmentességi) próba 6.2.4.3.1 Minden aeroszolnak és gázzal töltött, kisméretű tartálynak (gázpatronnak) ki kell állnia a forró vizes fürdőben végzett tömörségi (szivárgásmentességi) próbát. 6.2.4.3.2 A fürdő hőmérsékletét és a próba időtartamát úgy kell megválasztani, hogy az egyes tartályok belsejében fellépő nyomás legalább 90%-át elérje annak a nyomásnak, amely 55 ˚C hőmérsékleten kialakulna. Ha azonban a tartalom hőre érzékeny, vagy a tartály olyan műanyagból készült, amely az ily módon végrehajtott próba hőmérsékleténél meglágyulna, akkor a vizsgálatot 20…30 ˚C hőmérsékletű fürdőben kell végrehajtani. Ezenfelül minden 2000 darab közül egy darabon a vizsgálatot 55 ˚C-on kell végezni. 2005/89/II. szám 6.2.4.3.3 A vizsgálat során a tartályon semmiféle szivárgásnak vagy maradandó alakváltozásnak nem szabad bekövetkeznie, kivéve a műanyag tartálynál a lágyulás miatt bekövetkező alakváltozást, feltéve, hogy nem szivárog. 6.2.4.4 Hivatkozás a szabványokra Ezen szakasz követelményei a következő szabványok alkalmazása esetén teljesítettnek tekinthetők: – UN 1950 aeroszolokra: a 94/1/EK4) Bizottsági Irányelvvel módosított 75/324/EGK5) Tanácsi Irányelv melléklete; – az UN 2037 gázzal töltött kisméretű tartályokra (gázpatronokra), amelyek UN 1965 szénhidrogén-gáz keverék, cseppfolyósított, m.n.n.-t tartalmaznak: EN 417:2003 „Nem újratölthető fém gázpatronok cseppfolyósított szénhidrogén gázokhoz, szeleppel vagy szelep nélkül, szállítható berendezésekhez – Gyártás, vizsgálat és jelölés” szabvány. 6.2.5 Az UN nyomástartó tartályokra vonatkozó követelmények Az UN nyomástartó tartályoknak a 6.2.1.1, 6.2.1.2, 6.2.1.3, 6.2.1.5 és 6.2.1.6 bekezdés általános követelményein kívül e szakasz előírásainak is meg kell felelniük, beleértve az esetleges szabványokat. Megjegyzés: Az illetékes hatóság hozzájárulásával a szabványok újabb kiadásai is alkalmazhatók. 6.2.5.1 Általános követelmények 6.2.5.1.1 Üzemi szerelvények A nyomásnak kitett szelepeket, csővezetékeket, szerelvényeket és más szerkezeteket – a nyomáscsökkentő szerkezetek kivételével – úgy kell tervezni és gyártani, hogy a nyomástartó tartály próbanyomásának legalább 1,5-szeresét elviseljék. Az üzemi szerelvényeket úgy kell kialakítani vagy elrendezni, hogy normális szállítási és kezelési körülmények között ne sérülhessenek úgy meg, hogy a nyomástartó tartály tartalma a szabadba jusson. A nyomáscsökkentő szelepekhez vezető gyűjtőcső vezetéknek elegendően hajlékonynak kell lennie, hogy ne következhessen be a szelepek és a csővezeték nyíródása és a nyomástartó tartály tartalmának kiszabadulása. A töltő- és ürítő szelepeknek és a védőkupakoknak a nem szándékos nyitással szemben védhetőnek kell lenniük. A szelepeket a 4.1.6.8 a) – d) pontban előírt módon védeni kell, vagy a nyomástartó tartályt olyan külső csomagolásban kell szállítani, ami a szállításra előkészített állapotban elviselné a 6.1.5.3 bekezdésben meghatározott ejtőpróbát az I csomagolási csoport igénybevételi szintjén. 6.2.5.1.2 Nyomáscsökkentő szerkezetek Minden, az UN 1013 szén-dioxid és az UN 1070 dinitrogén-oxid szállítására szolgáló nyomástartó tartályt el kell látni nyomáscsökkentő szerkezettel, ill. egyéb gázok esetén azon ország illetékes hatósága által meghatározott módon kell nyomáscsökkentő szerkezettel ellátni, amelyben használják, kivéve, ha a 4.1.4.1 bekezdés P200 csomagolási utasítása ezt tiltja. Ahol nyomáscsökkentő szerkezet szükséges, annak típusát, nyitónyomását és lefúvási teljesítményét azon ország illetékes hatóságának kell meghatároznia, amelyben használják. A zárt mélyhűtő tartályokat el kell látni a 6.2.1.3.3.4 és a 6.2.1.3.3.5 pont szerinti nyomáscsökkentő szerkezetekkel. A nyomáscsökkentő szerkezeteket úgy kell kialakítani, hogy megakadályozzák 4)

Source: https://magyarkozlony.hu/hivatalos-lapok/b5bff133cb954e67369a17c2963c259e8b2e11ad/dokumentumok/3f3f7713bf850c60526b377ac852f9eb8847fb96/letoltes